google/wiki40b huggingface dataset:
Coloburiscidae

Utseende

Nymfene er middelsstore (opptil 20 mm), litt flate. Munndelene, som sitter på undersiden av hodet, er store og tilpasset å filtrere matpartikler fra vannet. Både mandiblene, maxillepalpene og labialpalpene har kammer av lange hår. Antennene er otmrent så lange som hodet er bredt. Beina og trakégjellene er kledt med kraftige pigger som hjelper dem til å holde seg fast i den raske strømmen. Trakégjellene er delt i to deler, den øvre delen er to-fliket, den nedre trådformet. Bakerst har de tre hårete haletråder som er lengre enn bakkroppen.

Levevis

Disse døgnfluene lever i kalde, rasktstrømmende bekker, også i stryk, helst med steinbunn. Larvene lever av å filtrere partikler fra vannet. De bruker beina og trakégjellene til å kile seg fast mellom steiner, men kan også svømme godt, med nikkende hodebevegelser. Siden de bruker trakégjellene til å holde seg fast med, kan de ikke vifte med disse for å øke oksygenopptaket, og der er derfor avhengige av svært oksygenrikt vann. Hunnen kan legge opptil 12 000 egg.
Utviklingen fra egg til voksent insekt kan ta fra seks måneder til tre år.
William Wellington Gqoba

Biografi

Gqoba ble født i Gaba, ved Alice i provinsen Eastern Cape. Hans far var Gqoba av cirhaklanen, og hans bestefar var, Peyi, en disippel og nær medarbeider av Ntsikana, som hadde en grunnleggende rolle i xhosaenes litteratur og xhosaenes konvertering til kristendom.
Gqoba gikk på misjonsskolen ved Tyhume og deretter skolen Lovedale Institute. I mai 1856 ble han ansatt som vognbygger  i Lovedale, senere arbeidet han et år i King William's Town før han endte i Brownlee Station. I 1858 ble han valgt inn som en av de eldre hos Tiyo Sogas misjonskirke i Mgwali.
Fra 1884 til han døde i 1888 var han redaktør av Isigidimi samaXhosa (The Xhosa Messenger). I den perioden publiserte han også egne artikler om Xhosafolkets historie. 
Mest kjent er han likevel for sin poesi, og spesielt to lange dikt, «The Discussion between the Christian and the Pagan» og «The Great Discussion on Education». Begge diktene ble skrevet med en stil som var påvirket av John Bunyans The Pilgrim's Progress i  Tiyo Sogas oversettelse på Xhosa. I begge diktene presenterer Gqoba  argumenter fra både et kristent og et mer hedensk ståsted, og han lar de kristne argumentene vinne til slutt.
Gqoba døde ved Lovedale, near Alice.
NRK Marienlyst

Etableringen på Marienlyst

Etter etableringen av Norsk rikskringkasting i 1933 holdt organisasjonen til i Oslo sentrum, men i 1938 startet byggingen av Kringkastingshuset på Marienlyst. Byggearbeidene ble delvis forsinket på grunn av krigen, og det sto derfor først helt ferdig i 1950.

Fjernsynshuset bygges

Kringkastingshuset ble raskt for lite for NRK som var i sterk vekst. I 1960 startet NRK med regulære fjernsynssendinger, noe som akselererte behovet for mer plass. Byggingen av Fjernsynshuset tok til høsten 1963, og huset åpnet i 1968 med en grunnflate på 47 000 kvadratmeter. For å feire åpningen sendte NRK Fjernsynet lørdag 17. mai 1969 programmet «Housewarming Party», som var en timeslang rundtur i det nybygde Fjernsynshuset. Programleder var Erik Diesen. Programmet inneholdt innslag om byggingen av huset, samt underholdningsinnslag med artister som Dizzie Tunes, Lill-Babs, Ivar Medaas, Karin Krog og sanggruppen The Monn Keys (med blant andre Sølvi Wang, Per Asplin og Arne Bendiksen).

Flytteplaner (2016–)

Vinteren 2016 kunngjorde kringkastingssjef Thor Gjermund Eriksen at kringkasteren planlegger å flytte fra Marienlyst og til nye, skreddersydde lokaler et annet sted i Oslo. Begrunnelsen er at bygningsmassen på Marienlyst er upraktisk for moderne radio- og tv-produksjon, teknisk utdatert og kostbar å vedlikeholde. NRK planlegger pr. februar 2016 å flytte til nye og mindre lokaler i løpet av fem til ti år.

Kringkastingshuset

Kringkastingshuset, også kalt Radiohuset eller «Det hvite hus», ble tegnet av Nils Holter og påbegynt i 1938. Det sto ferdig i 1950. Huset er blant annet sete for de fleste av NRKs nasjonale radiokanaler. Det har et areal på 37 000 kvadratmeter.

Fjernsynshuset

Fjernsynshuset huser alle NRKs tv-studioer på Marienlyst. Bygningen sto ferdig i 1968 og ble tegnet av Nils Holter og Jan Bauck. Huset har en grunnflate på 47 000 kvadratmeter.

Nyhetsbygget

Nyhetshuset huser all produksjon av nyheter på Marienlyst både på tv, radio og nett. Det produseres også nyheter på alle NRKs distriktskontorer og av korrespondentene rundt om i verden. Huset sto ferdig i 1995 og henger sammen med Fjernsynshuset.

Glassgården

Glassgården er det nyeste av NRKs bygg på Marienlyst. Bygget sto ferdig i 2003 og huser NRKs utviklingsavdeling, kommunikasjonsavdeling, opplæringsavdeling og enkelte ledelses- og administrasjonsfunksjoner. NRKs datterselskap NRK Aktivum holder til her. 
Husets hovedetasje var opprinnelig tilpasset et opplevelsessenter for publikum der besøkende kunne lære mer om NRKs virksomhet og historie og blant annet prøve seg som nyhetsopplesere eller værmeldere i spesiallagde simulatorer. Senteret ble nedlagt etter ti års drift.

Store Studio

Store Studio er NRKs største radiostudio med plass til 250 publikummere. Til daglig benyttes Store Studio som øvingslokale for Kringkastingsorkestret, som også holder jevnlige konserter i bygningen.
Studioet henger sammen med Kringkastingshuset.
Rolf Åge Berg

Karrière

Han representerte Idrettslaget Stjørdals-Blink og Trønderhopp, og er i dag trener for A-laget i sistnevnte klubb. Som aktiv skihopper hadde han Ludvik Zajc som sin trener.
Berg ble tatt ut på det norske landslaget i 1983, og debuterte i verdenscupen den 30. desember 1983. Han vant norgesmesterskapet i stor bakke i 1984, og kom på 2.-plass i normal bakke. Berg kom på 5.-plass i normal bakke under Vinter-OL 1984 i Sarajevo, videre på 3.-plass i Bischofshofen under Den tysk-østerrikske hoppuka den 6. januar 1986. Den 19. februar 1986 vant han verdenscupen i St. Moritz i Sveits. Under norgesmesterskapet i 1986 kom han på 2.-plass i både stor bakke og normal bakke.
Under verdensmesterskapet i skiflyging i 1986 i Kulm mistet Berg kontrollen over skiene etter sterkt luftpress ovenfra, og ble fraktet til sykehus med hjernerystelse, forslått skulder og brudd på korsbåndet i det venstre kneet. Han ble 12 prosent invalid etter fallet, og endte med dette sin aktive karrière. Berg har senere vært trener, primært i Trønderhopp i Trondheim (hovedtrener 2007–2008), men også trener for blant andre Vegard Sklett og Espen Bredesen samt landslagstrener i midten av 1990-årene.
Selaru

Selaru er en av Tanimbarøyene i Maluku-provinsen i Indonesia. Den befinner seg sør for øygruppas største øy, Yamdena.
Bislett Kebab House

Restauranter

Kjeden har åtte restauranter, alle lokalisert i Osloområdet. Disse er på Bislett, i Pilestredet, på Grünerløkka, Linderud, Sandaker, Carl Berner, Prinsdal, Kalbakken, Lillestrøm og Lørenskog.

Opptøyene ved åpning av restaurant i Prinsdal

Den 9. mai 2012 åpnet Bislett Kebab House sin 5. restaurant, denne i Prinsdal, og i den forbindelse ønsket de å dele ut gratis kebab fra klokka 17 på ettermiddagen. Tilbudet ble mer populært enn forventet, og rundt 1000 mennesker dukket opp. Det brøt ut slåsskamper mellom noen av de fremmøtte, og kjeden ble i samråd med Politiet enige om å avslutte tilbudet før det hadde begynt. Opptrinnet ble omtalt i både Dagbladet, Verdens Gang og Aftenposten.
Rød rettferdighet

Handling

Jack Moore (Richard Gere) er en amerikansk advokat og forretningsmann som sendes til Kina for å dra i land en TV-satellittavtale. Den planlagte avtalen er meget verdifull og den første de kinesiske myndigheter noensinne har godkjent. I Beijing roter han seg imidlertid bort i en vakker kvinne og våkner opp etter utskeielsene med damen død ved siden av seg. Kvinnen viser seg i tillegg å være datteren til en mektig kinesisk general. Han bedyrer sin uskyld for kinesiske politi, men arresteres brutalt og siktes for mord. Når han velger å erklærer seg uskyldig, blir han helt avhengig av sin unge, pene advokat Shen Yuelin (Bai Ling), som i utgangspunktet en tro tjener for systemet. I løpet av rettssaken oppdages flere korrupte sider av det kinesiske rettssystemet og i desperasjon forsøker Jack å flykte, men overtales av sin advokat til å overgi seg. Etterhvert viser det seg at noe høyt oppe i systemet er ansvarlig for drapet.
Kristine Gjelsten Haugen

Karriere

Haugen begynte å kjøre FIS-renn som 15-åring og vant sitt første FIS-renn da hun vant storslalåm i Hemsedal i januar 2008. Samme år ble hun norsk juniormester i storslalåm på Bjorli. Året etter ble hun norsk juniormester i utfor og i superkombinasjonen på Hafjell. 
Fra november 2012 kjørte hun renn i Nord-Amerika (Nor-Am Cup), mens hun studerte økonomi ved University of Denver i Denver. Fra den perioden har Haugen fire individuelle titler i NCAA, i 2013, 2014 og 2016. Hun var også med å vinne to NCAA-mesterskap med University of Denver i 2014 og 2016.
Etter studiene i Denver debuterte hun i verdenscupen i slalåm i Semmering den 29. desember 2016. Hun fikk sine første verdenscuppoeng med en 26.-plass i slalåm i Flachau 10. januar 2017.
I 2018 ble hun nummer to sammenlagt i Europacupen i alpint, etter blant annet å ha vunnet finalen i storslalåm i Soldeu/El Tarter i Andorra.
Haugen har sølv i storslalåm fra Norgesmesterskapet i alpint på Hafjell i 2012 og 2018, sølv i slalåm fra Narvik i 2017 og bronse i slalåm fra Hafjell i 2018.
Hun har også 2. plass i storslalåm i US Nationals i Winter Park, USA, i 2012, 3.-plass i slalåm i det nasjonale mesterskapet i Lichtenstein i 2012 og 2.-plass i slalåm idet nasjonale mesterskapet i Coronet Peak i New Zealand, i 2014.
Dabieshan kullkraftverk

Dabieshan kullkraftverk er et kullkraftverk i provinsen Hubei, i det sentral-sørlige Kina. Det har en installert produksjonskapasitet på 1.200 MW. Operatør er China Power Investment Corporation Co Ltd.
Gnaeus (praenomen)

Gnaeus er et latinsk praenomen, eller fornavn, som var vanlig gjennom hele perioden for den romerske republikk, og videre mot tidlig middelalder. Navnets feminine form er Gnaea. Praenomenet ble brukt både av patrisike og plebeierske familier, og gav også opphav til det patronymikalske gens Naevia. Navnet ble forkortet Cn. etter Cnaeus, basert på den arkaiske stavemåten, hvor man ikke skilte på bokstavene «C» og «G».
Gjennom det meste av Romas historie var Gnaeus et av de ti vanligste praenomina. Det var mindre vanlig enn Titus, som var det sjette mest vanlige praenomina, og omtrent så ofte som Aulus, Spurius og Sextus. Selv om navnet ble benyttet av et mindretall av familiene i Roma, var det foretrukket av en rekke romerske gentes, blant dem Cornelii, Domitii, Manlii og Servilii. Navnet ble gradvis mindre vanlig i keisertiden.

Opprinnelse og betydning

Ifølge Festus refererte navnet opprinnelig til fødselsmerke, som var naevus på latin. Denne etymologien er allment anerkjent blant eksperter på området. I sin avhandling om opprinnelsen til romerske praenomina siterer Chase den arkaiske stavemåten Gnaivos som støtte for sin forklaring. Det er imdlertid med Gnaeus som med andre praenomina fra den tiden, at det ble brukt som innen familien med bakgrunn i tradisjoner, heller enn at det navngitte barnet hadde fødselsmerker av betydning.
Gnaeus var et av mange latinske praenomina lånt fra etustisk, i hvis språk det ble Cneve eller Cneies.
Lønn som fortjent

Handling

Dick Kanipsia er en biltyv som slipper ut av fengselet med mål om å kutte ut forbryterbanen. Hans planer endrer seg imidlertid drastisk da en venn av ham blir skutt og døende forteller ham hvor han har gjemt 300 000 dollar. Sammen med kona og en bekjent av den drepte kjører han avsted for å finne pengene, men underveis oppdager de to sorte varebiler som de til stadighet observerer. Det hele utvikler seg til en forfølgelse gjennom hele California.

Om filmen

Både Roger Ebert og Leonard Maltin gav den 3 av 4 stjerner.
Filmen ble ikke satt opp norsk norsk kino, men ble utgitt på video av Esselte video rundt 1983.
Capris kloakk

Kloakken på Capri er et arkeologisk område på Capri i Italia. Den var en del av kloakksystemet som ble anlagt i romersk tid. Utløpet av kloakken er synlig vest for Marina Grande. Det ser ut til at den har vært hovedkloakken på øyas nordlige side. Spor av dette finnes i mange mindre utløp som antas å ha ledet inn i denne kloakken. Fall-løpet på kloakken har senere blitt betydelig endret. I stedet for svakt fall fra syd mot nord, stuper den nå bratt i motsatt retning, nord mot syd med en helning på 25°. Denne reversering av fallvinkelen er tidvis blitt brukt som bevis på endringer i landnivået på Capri etter romertiden.
Oslo Grand Prix 2012 (sykkel)

Oslo Grand Prix 2012 er et showritt på sykkel som går av stabelen tirsdag 14. august 2012 i Oslo sentrum. Start og mål vil være på Karl Johans gate, og rytterne vil sykle en runde på én kilometer. Denne sykles i én time. I forbindelse med rittet vil det også være et eget Tour of Norway for kids. Det vil og være innsamling av penger til Kreftforeningen.
I år får rittet besøk av Peter Sagan, Mark Cavendish, Jeremy Hunt, Baden Cooke, Matthew Goss og Matthew Wilson fra utlandet. Mens Edvald Boasson Hagen, Gabriel Rasch og Vegard Stake Laengen er de største norske stjernene på startstreken.
Radioøkologi

Radioøkologi handler om hvordan radioaktive stoffer oppfører seg i naturen og hvilke mekanismer som påvirker stoffenes vandring og opptak i næringskjeder og økosystemer. Et viktig aspekt i radioøkologi er å frembringe vitenskap som danner grunnlaget for utvikling av lover og regler.
Christiane Taubira

Bakgrunn

Taubira ble født i Fransk Guyana som datter av en sykepleier, som oppdro henne og de fire søsknene alene. Taubira studerte ved Université Panthéon-Assas i Paris.

Politiker

Taubira var medlem av Frankrikes nasjonalforsamling 1993-2002 og av Europaparlamentet 1994-1999. Hun tilhører Fransk Guyanas uavhengige parti Walwari, som hun var med på å grunnlegge i 1993. Partiet er alliert med Parti Radical de Gauche og Tabubira var dette partiets kandidat i presidentvalget i 2002.
Hun ble 15. mai 2012 justisminister i regjeringen Ayrault under president François Hollande. Hun beholdt sitt embete etter regjeringsomdannelsen våren 2014 da regjeringen Valls tiltrådte og også i regjeringen Valls II som tiltrådte i august 2014. Den 27. januar 2016 fratrådte hun fra embetet etter en konflikt med president Hollande gjeldende behandlingen av franske borgere som var blitt dømt for terrorisme.
QuizDan

Konsept

Konkurransen går over 13 programmer, hvor av de ni første programmene er kvartfinaler, de tre neste semifinaler og det siste finale.
I hver kvartfinale er det tre lag med fire spillere. Etter første omgang elimineres det svakeste laget, og de to beste lagene kjemper videre i andre omgang om hvem som går videre til semifinalen. Etter andre omgang står man igjen med et vinnerlag. I tredje omgang skal de fire spillerne på vinnerlaget kjempe seg imellom For å finne den sterkeste på laget. Vinneren får 10 000,- i premie. Alle fire spillere fortsetter videre i neste program
I semifinalen er det tilsvarende: tre lag med fire spillere kjemper i tre omganger der det ene laget ryker etter første omgang, det andre laget etter andre omgang og vinnerlaget kjemper mot hverandre for å kåre den beste quizzeren.
I finalen er det tre lag med fire spillere og gangen er lik de foregående programmene. Vinnerlaget kjemper til slutt innbyrdes om seieren. Slik kåres både Norges beste quizlag og Norges beste quizzer.
Dorylaion

Dorylaion var en antikk by i Anatolia. Den er nå i ruiner nær byen Eskişehir i Tyrkia.
Byen eksisterte under frygerne, men kan ha vært mye eldre. Den var en romersk handelspost og et bispesete under Østromerriket. Etter slaget ved Manzikert i 1071 ble den tatt av seldsjukkene.
Dorylaion var stedet for to slag under korstogene. Under det første korstoget beseiret korsfarerne i 1097 seldsjukkene der, i deres første betydelige seier (se slaget ved Dorylaion). Under det andre korstoget var det stedet for et betydelig nederlag som i realiteten gjorde slutt på det tyske bidraget i korstoget.
Den bysantinske keiseren Manuel I Komnenos befestet Dorylaion i 1175, men tyrkerne gjenerobret den i 1176 etter slaget ved Myriokefalon.
Arabiahavet

Arabiahavet, også kalt Det arabiske hav, er en del av Indiahavet som ligger mellom Den arabiske halvøy mot vest og India mot øst. Grensa mot selve Indiahavet trekkes fra den sørligste øya på Maldivene til Ras Hafun på østkysten av Somalia, og den er noenlunde sammenfallende med den undersjøiske Carlsbergryggen.
Fra Arabiahavet går to store bukter inn på hver side av Den arabiske halvøya: Adenbukta med Rødehavet og Omanbukta med Persiabukta.
ALT Linux

ALT Linux er en Linuxdistribusjon fra Russland som tidligere var basert på Mandrakelinux, men som etterhvert har utviklet seg til en uavhengig versjon. ALT Linux ble grunnlagt i 2001 gjennom en sammenslåing av to store russiske prosjekter for fri programvare.
Distribusjonen benytter skrivebordsmiljøene GNOME, KDE, MATE, Enlightenment, LXDE og Xfce, i tillegg til vindusbehandlerene Afterstep, Blackbox, FVWM, IceWM, Openbox, Razor-qt og Wmaker.
Distribusjonen har ARM, 32-biter x86 (i586) og 64-biter x86-64 som plattform.
Versjon 1.1 ble lansert 12. september 2001. Siste versjon er Sisyphus som ble lansert 10. oktober 2016.
Fosen Skikrets

Fosen Skikrets (stiftet 14. desember 1946) er en tidligere krets i Norges Skiforbund.
Fosen Skikrets ble slått sammen med Sør-Trøndelag Skikrets i 1986.
Vangsvik

Vangsvik er ei bygd som ligger nord i Tranøy kommune i Troms på sørlige del av Senja, med utsikt over Solbergfjorden mot fastlandet. Vangsvik er offisielt administrasjonssenter for Tranøy kommune.

Befolkning og geografi

Vangsvik har ca. 350 innbyggere. Det er bebyggelse stort sett hele den 5 km lange veien bygda strekker seg, fra Hamna i vest til Rubbestad i øst. Folketallet går i bølger, og en senere trend viser tendenser til tilflytting av nye innbyggere. Bygda er godt plassert i forhold til Senjas rike friluftsliv. Tradisjonelt har man levd av kombinert fiske og jordbruk, men per i dag er fiskerbonden utdødt. Siste rest av jordbruksvirksomhet i dag er noe gressproduksjon. Vangsvik ligger sydvendt, og har et karakteristisk og lunt klima.

Næring

Vangsvik er eget poststed med postnummer 9304. Bygda har eget legekontor med åpningstider 2 ganger i uka, og i tillegg kan man finne tilbud om alternativ behandling. Også tannlege og base for hjemmesykepleien ligger her. 
Bygda har kolonialbutikk og gartneri. Tidligere hadde Senja Rutebil sitt hovedkontor og buss-stasjon i Vangsvik. Annen næringsvirksomhet i bygda var bilverksted (Senja Rutebil), bensinstasjon og møbeltapetserer. På Rubbestad, ca. 3 km øst for sentrum av Vangsvik, ligger et av Norges største landbaserte oppdrettsanlegg.

Skole, kirke, kultur og fritid

I Vangsvik ligger Vikstranda barne- og ungdomsskole. Skolen har gymsal og svømmebasseng. Bassenget er ideelt sett i drift 6 mnd hvert kalenderår. Bygda har også barnehage.
Vangsvik kirke er fra 1975. I tillegg har bygda samfunnshus, sanitetsbygg, eldreboliger og småbåthavn for lystbåter. I tillegg er det mange aktive lag og foreninger i bygden, blant annet for båtinteresserte, musikk og kultur, og innen idrett for ridning, ski, fotball og orientering.

Kommunikasjon

Vangsvik har forbindelse med fylkesvei 860 via den 2,5 km lange Fv 225. I tillegg strekker Fv 227 seg fra sentrum av bygda og østover til Rubbestad. Fra Vangsvik er det 18 km (15-20 min. med bil) til nærmeste by, Finnsnes, som er kommunikasjonshavn for Hurtigruten og hurtigbåt til Tromsø og Harstad. Senja Rutebil har flere daglige bussavganger mellom Vangsvik og Finnsnes. Til nærmeste flyplass, Bardufoss lufthavn, er det 62 km (ca. 1 time med bil).
Scandic cup 2018/19

Scandic cup 2018/19, som er Sveriges langrennscup for juniorer, gikk over åtte renn, fra 8. desember 2018 i Boden til 23. mars 2019 i Kalix. Seks av åtte renn telte for hver utøver.
Boston Caucus

Tidlig i år

Ingen skriftlig dokumentasjon har overlevd om de tidlige årene av caucus før 1740, men det er sterke holdepunkter for at det ble etablert rundt 1719 av den populære legen og handelsmannen Elisa Cooke Jr. 
Cooke var en av de rikeste menn i provinsen med en eiendom verdsatt ved hans død i 1737 til 63&nbsp:000 pund.
Han var tung alkoholiker, og eieren av Goat Tavern på King Street.
Et annen tidlig medlem av Caucus var diakon Adams, far til Samuel Adams, en rik forretningsmann som ble en fremtredende figur i New Englands politikk.
Formålet med caucus var å beskytte interessene til de lave og midtre klasser i Boston,
og for å fremme viktige saker.
Medlemmer av Caucus omfattet ledelse av det popular party, også kjent som whigs eller 'Patriot
og caucus fikk økende innflytelse i Boston da den definerte problemer, fremmet politiske synspunkter og utfordret den britiske kronens myndighet.
Selv om den arbeidet for gi representasjon for vanlige folk, undergravde Caucus på noen områder den demokratiske prosessen ved å sette dagsorden for Boston bys møter på forhånd, og gjennom felles handling som i stor grad forhåndsbestemte resultatet.
I henhold til Peter Oliver, den siste chief justice of Massachusetts før revolusjonen, brukte Caucus store summer på brennevin for å vinne valget i 1720-årene.
Cooke ser ut til å også ha hatt stor innflytelse i den markerte avslapping i tillatelser til brennevinssalg i 1720-årene, som ble populært hos et stort antall velgere.
Orkdal Boligbyggelag

Orkdal Boligbyggelag ble etablert 14. februar 1975 og var et boligbyggelag som opererte i Orkdal i Trøndelag og samarbeidet med boligbyggelagene Skaun Boligbyggelag og Melhus Boligbyggelag. Laget har også etablert et borettslag på Hitra. Orkdal Boligbyggelag gikk konkurs i 2008.
Orkdal BBL hadde 1 200 medlemmer og forvaltet 333 boliger i 17 borettslag, sameier og andre selskap (2006).
Grøtterød

Grøtterød er ei grend sørvest på Nøtterøy i Færder kommune. Den befinner seg like sørvest for Tømmerholt. Utafor kysten av Grøtterød ligger Grøtterødskjær. Storebuktveien går gjennom Grøtterød.
Birkebeinerspelet

Birkebeinerspelet er et norsk vinterspel som spilles hvert år i februar, på gården Mesna nær Lillehammer og Sjusjøen.  Det ble oppført første gang i 2017, med manus basert på Ravn Lanesskogs filmmanus til filmen "Birkebeinerne" fra 2016. 
Birkebeinerspelet er et historisk spel. Året er 1205, og Norge er herjet av borgerkrig. På den ene siden står de fattige birkebeinerne, og på den andre siden står baglerne, som er støttet av danskene og den rike pavekirken. Da birkebeinerkongen Håkon Sverresson dør, tror mange at blodslinjene i kongsætten er brutt, at det ikke finnes noen ny arving. Men kongen har en uekte sønn, Håkon Håkonsson, som kan bli birkebeinernes neste konge. Etter å ha holdt gutten gjemt på gården Folkenborg i Østfold i nesten to år, vil hans mor Inga fra Varteig og hennes støttespillere smugle ham ut og ta ham med til Nidaros, for å kreve Norges trone for birkebeinerne. Men veien til Nidaros går gjennom Opplandene, der baglerne kontrollerer flere områder. Julaften 1205 kommer de til Hamar. 
Birkebeinerspelet begynner med kongens død, og forteller om den dramatiske jakten på kongsbarnet. Gården Mesna, dagens spelplass, ligger i området der kongssønnen ble fraktet fra Hamar og over fjellet til Østerdalen.  
Produksjonen er et samarbeid mellom profesjonelle skuespillere og lokale krefter. Dette er et av de få spelene i Norge som finner sted midtvinters.
2017: Manus og regi Åsmund-Brede Eike
2018: Manus og regi Åsmund-Brede Eike
2019: Manus og regi Evy Kasseth Røsten
Kentaro Sakai

Karriere

Kentaro Sakai startet sin profesjonelle karriere i Avispa Fukuoka i 1998.
Grunnkretser i Meløy kommune

Grunnkretser i Meløy kommune er delområder og grunnkretser som seksjonerer Meløy kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Drakelow kraftverk

Drakelow kraftverk er et varmekraftverk i Staffordshire i det sentrale Storbritannia. Det har en installert produksjonskapasitet på 1 100 MW, fordelt på tre blokker på ca. 350-375 MW hver. Det er godkjent utvidelse med en 1 220 MW blokk for kogenerasjon på området, som da vil erstatte dagens gjenværende blokker.
Brenselkilden er kull og naturgass. Anlegget ble utbygd omkring årene 1960–1967. Operatør er selskapet PowerGen plc.